Голямата любов на примата пред в. “ШОУ“: На Лили й е тежко, затова се крие! (СНИМКИ)
По традиция Лили Иванова се крие на рождения си ден. Прави го от години, за да се изолира максимално и от хорския, и от медийния шум и суета. На 24 април примата добавя още една година към житейската си история, от която, както самата тя неведнъж е признавала, не съжалява за нищо. На този ден певицата изключва дори телефона си – за да си гарантира пълно усамотение.А дали става на 79 или на 80, каквито коментари има всяка година, няма кой знае какво значение – това са просто цифри, които в повечето случаи остават несъизмерими с ръста на таланта. На рождения си ден Лили Иванова е тъжна, но не защото остарява с още една година. „Тежко й е, трябва да се крие”, споделя и композиторът Иван Пеев, който е голямата любов на певицата. И добавя с неприкрита откровеност: „Лили е разочарована от простотията, която заля България”. Доверяваме се изцяло на думите му, защото знаем колко важен и близък човек е за певицата. Той е най-важният мъж в живота й! Това признава преди години самата Лили Иванова. Но също толкова специално е и мястото, което тя заема в сърцето на композитора – не само защото е била негова съпруга, но и заради дълбокото уважение, което двамата продължават да поднасят един към друг и до днес. Любопитен факт е, че Иван Пеев празнува своя рожден ден само шест дни след този на Лили – на 30 април.„Уважавам я много, но нейният живот е друг. Може би ми е признателна, защото нали по мое време Лили с голямата си любов – композиторът Иван Пеевс моя помощ тя направо изгря като метеор Но нейните думи определено са били силни. Тя така е усетила онова, което съм дал и направил за нея. За мен Лили Иванова е перфектна!”, споделя пред народното издание Иван Пеев – и признава, че до момента не си е позволявал да го прави публично.„Но и никой не ме е питал… Вие сте първата! Лили е твърде голям професионалист и като отношение към хората. Просто няма грешка! Винаги е умеела да се съобразява. Зачитала е моето мнение.” Пяла с висока температура Малко са фактите за певицата, на които можем да се доверим сляпо – особено когато тиражираните информации, по-голямата част от които откровени неистини, за нея не стихват. Един от тях например е този, че примата е пяла с висока температура, излизала е на сцената и здрава, и болна. И както казва Иван Пеев – тя е неподражаема и с това, че е посветила живота си само на това да пее! Думите на композитора звучат като гарант за достоверност. И със сигурност описват певицата така, както едва ли някой друг би могъл…Творецът, който за съжаление вече от години не твори, разочарован и огорчен от родната действителност, е написал над 400 песни за Лили.„Нейният живот е песента, музиката. И това е една доброволна нейна жертва. Малко са хората като нея Да отдадеш целия си живот на музиката е почти непосилно за повечето хора. Един голям атлет постоянно се лишава от какво ли не в името на това да постави своя световен рекорд. Същото нещо прави и Лили Иванова!”, казва още бившият й съпруг пред „ШОУ”.Певицата е известна с желязната си дисциплина. Освен на себе си се доверява до голяма степен и на звездите. Тя подбира датите за концертите си след лична консултация с астролог – при това винаги един и същи. Освен това винаги носи в чантата си и малка икона за късмет. Вярва много в цифрите, астрологията и нумерологията.С  композиторът Тончо Русев, написал най-много песни за примата Първият й хонорар е 8 лева Да, днес Лили Иванова може и да е милионер – не само на почитатели, но и на пари, но при първото си участие като естрадна певица получава от Концертна дирекция хонорар от 8 лева. Малко преди това отишла на репетиция при майката на джаз музиканта Васил Пармаков – Ани Пармакова, която току-що била отворила пакетче с бонбони „Теменужки”, и си казала: „И аз като порасна, ще си купя много теменужки”.Съвсем непопулярен е и фактът, че преди години бащата на певицата й оставя цигарена кутия, на която написал: „Обичай България!”. Така и става – и до днес Лили Иванова признава, а и показва недвусмислено, че не би заменила родината си за никоя друга. Въпреки че например в бившия Съветски съюз я носят на ръце! Била е силно привързана към кученцето си, с което са стигали чак до Куба„Обичам Русия, руската публика поддържам прекрасни отношения с много хора на изкуството там. Няколко пъти имах и предложение да заживея в Москва, да изградя изцяло руски репертоар. Но аз съм изключителен патриот, не мога да живея без България. Обичам и Русия. Поне два пъти в годината ходя там. Аз съм скъпоплатена певица, пея на живо, не на плейбек”, заяви примата преди време. И добави с присъщия си директен тон:„За мен е важно моят народ как живее – да може да си купи билет и да влезе в залата. Публиката ме зарежда. Но злобата е повече, тя е по-активна, не може да повлияе на любовта. Злобата е най-унищожаващото чувство, тя разрушава, това е болест. Искам да спя спокойно и спя спокойно”.Лили заспива в малките часове, въпреки че гледа да е в леглото не по-късно от полунощ. Обича да чете. Всяка вечер преди да заспи, задължително прочита по 20-30 страници от някоя хубава книга. „Много ме впечатли книгата „Фактора Чърчил”. Ако Чърчил беше роден в България, нямаше да сме на това дередже, а може би и нямаше да стане Чърчил, защото тук всичко се унищожава на принципа: след мене и потоп, няма градивност. Тя е нулева – в изкуството, в културата, във всичко. Могат само да те направят за резил, а всъщност себе си правят за резил”, смята Лили. ____________________________________________________________________________________________________________Примата в цитати: Без песните и пет пари не струвам! За звездната болест„Аз не познавам звездната болест. Вече съм толкова години на сцена, а никога не съм се приела за звезда или за нещо изключително. Просто си върша работата. Известна съм с това, че изисквам страшно много от екипа си, но изисквам два пъти повече от самата себе си. Аз съм зодия Телец. Стъпвам здраво на земята. Изключено е да се главозамая.”За първите трудности в кариерата„Не бих се похвалила, че бях приета веднага. Даже бях умишлено незабелязана. Но тогава се намеси публиката. Зрителите ме поставиха на мястото, на което съм. Тя решава кой заслужава овации и кой не. Каквито и да са били трудностите, явно съм ги преодоляла, за да съм това, което съм днес. Хората, които ми повярваха безрезервно, са и моите автори – те създадоха за мен невероятни песни. Без песните, които съм изпяла, пет пари не струвам! И, разбира се, публиката.”За предателството„Нечистоплътност и загуба на доверие – завинаги. При мен е така – връщане назад няма. Реша ли да отпиша някого, то е до живот. За лошите приказки затварям очи и сърце. Забравям ги една минута, след като ги чуя, и никога не отмъщавам… Има само трима човека, които не са ме предавали – Александър Йосифов, Тодор Филков и Александър Кипров. Много мъже имат претенции, че са ме създали като звезда, но само двама могат да претендират за това. Тези хора са Иван Пеев и Сашо Мирев, но те никога не са го заявявали.”Срещите с Ванга„Познавах се с Ванга. Често се срещахме. Вярвах и продължавам да вярвам само на нея. Не е вярно, че ходя по ходжи и шамани, както пишат. А всичко, което ми каза Ванга, се е сбъднало. Ще разочаровам враговете си – още дълго ми е отредено да пея… Няма да забравя думите на Ванга: „Не се притеснявай от нищо, ще пееш до края на живота си!”  ____________________________________________________________________________________________________________Композиторът Александър Кипров: Пееше болна на сцената! „С Лили започнах професионалната си кариера. На сцена и като композитор. Написал съм 43 песни за нея. Тя е уникална във всяко отношение! Пословични са трудолюбието й, непрекъснатият стремеж за самоусъвършенстване, брилянтният и безгрешен нюх в търсене на хита, на точните силни слова и послания, тембърът на гласа, който омагьосва, перфекционизмът в студио и на сцена, силният й характер, невероятната борбеност… Много пъти е излизала с висока температура, но не го е показвала на публиката. За нея сцената е олтар, а реализирането, изпяването на нова песен – своего рода ритуал. Тя живее с музиката и музиката живее в нея! Това я прави Лили Иванова! Тя винаги се „крие” на рождения си ден. Когато си непрекъснато под светлината на прожекторите и на медийния интерес, когато постоянно се доказваш отново и отново пред хиляди хора… Това са такива обороти, че, естествено, се нуждаеш от моменти на усамотение.” ___________________________________________________________________________________________________________ Няма да я видим във „ВИП брадър” Отказала 350 000 на риалитиЛили Иванова за пореден път отказа на „ВИП брадър”, въпреки че според добре осведомени предложеният хонорар на звездата е от 350 000 лева. Сумата била предложена на примата още в началото на месеца, веднага след концерта ѝ в зала 1 на НДК.Тя обаче отхвърлила офертата, но все пак си оставила вратичка за влизане в шоуто с репликата, че първо трябва да ѝ приготвят хонорар от 1 млн. лв. и тогава ще говорят за другите ѝ изисквания. Заявила също, че би участвала в риалити предаването и без пари, стига да ѝ е интересно, но не смята, че това шоу е на нивото ѝ. ___________________________________________________________________________________________________________Има над 10 хиляди концерта В досегашната си кариера Лили Иванова е реализирала над 10 хиляди концерта – у нас и по света. Занимава се с музика още от дете. В началото се научава да свири на акордеон, а по-късно започва и да пее. Първите й изяви пред публика са през 1956-1957 г. А професионалната си кариера Лили започва, когато е на 22 (когато през 1961 г. е одобрена за прослушване в „Концертна дирекция”). Първата си награда „Златен ключ” Лили печели през 1966 г. в Братислава. А през 1996-а е удостоена и с голямата награда „Златният Орфей” за цялостен принос. Три години по-късно президентът Петър Стоянов й връчва орден „Стара планина” за заслуги към българската поп музика. Подготви: Анелия ПОПОВА, в. „ШОУ“ОЩЕ ИНТЕРЕСНИ ИНФОРМАЦИИ ЧЕТЕТЕ  В НОВИЯ БРОЙ НА „ШОУ“, КОЙТО ВЕЧЕ Е НА ПАЗАРА!